Ard-vinishter Israel

She kione reiltys as ard-sheckter Steat Israel eh ard-vinishter Israel ( Rosh HaMemshala "Kione y Reiltys"; , Ra'īs al-Ḥukūma).

She pobblaght pharlamaidagh eh Israel, lesh eaghtyrane myr kione steat. Cha nel agh currymyn jesh-chliaghtagh er y chooid smoo ec yn eaghtyrane, agh ta'n ard-vinishter goaill shelloo er currymyn kiannoortagh. Ta aarys oikoil yn ard-vinishter, Beit Aghion, soit ayns Jerusalem. She Benjamin Netanyahu veih'n phartee politickagh Likud yn ard-vinishter, y nuyoo peiagh ayns shelloo yn oik shen (goaill magh adsyn shallidagh).

Lurg reihys, ta'n eaghtyrane enmyssey oltey yn Knesset dy ve ny ard-vinishter erreish da feysht phohlldey y chur da toshee ny parteeyn. Ta 28 laaghyn ec eshyn ny ish ta enmyssit ec yn eaghtyrane reiltys ny co-reiltys y chur ry-cheilley. Eisht, ta eshyn ny ish çhebbal claare reiltys as lhissagh ad reihys barrant y chosney veih'n Knesset dy ve ny ard-vinishter. Er y chooid smoo, jeh toshiagh y phartee smoo 'sy cho-reiltys reirey eh yn ard-vinishter. Eddyr 1996 as 2001, va'n ard-vinishter reiht dy jeeragh, ry-shaghey yn Knesset.Y Vun-leigh: Y Reiltys (2001) Oltyn 7a, 13d.

Neuchosoylagh rish ard-vinishteryn ayns pobblaghtyn parlamaidagh, she unnane toshiagh kiannoortagh de jure as de facto eh yn ard-vinishter. T'eh shen bunnit ayns Bun-Leighyn Israel ta cur pooar kiannoortagh dy jarroo 'sy reiltys, as she toshiagh y reiltys eh yn ard-vinishter.

Kianglaghyn magh



Ronney:Bunneeaghtyn ayns Israel 'sy vlein 1948